Пасля Першай сусветнай вайны Польшча стала незалежнай краінай. Адроджаная краіна была злеплена з тэрыторый, якія да вайны належалі тром імперыям – Расійскай, Германскай і Аўстра-Венгерскай. Значную частку насельніцтва – ледзь не палову – складалі нацыянальныя меншасці, у тым ліку праваслаўныя беларусы і ўкраінцы. Палітыка дзяржавы ў адносінах да Праваслаўя была не самай спрыяльнай: некаторыя цэрквы знішчаліся або перадаваліся каталікам. У той жа час на землях, дзе пераважала праваслаўнае насельніцтва, дзяржава падтрымлівала фінансава будоўлю новых храмаў.